rejauldu/bengali-wikipedia huggingface dataset:
রামেশ্বর পাঠক (; অসমীয়া:ৰামেশ্বৰ পাঠক)  ভারতের অসম রাজ্যের একজন কামরুপী লোকগীতের প্রসিদ্ধ কণ্ঠশিল্পী ছিলেন।  প্রারম্ভিক জীবন ১৯৩৮ সনের ১মার্চ তারিখে অসমের বরপেটা জেলার ভেল্লা নামক স্থানে রামেশ্বর পাঠকের জন্ম হয়েছিল। ১৯৫৮ সনে তিনি বিদ্যালয়ের শিক্ষা সমাপ্ত করে বরপেটা মহাবিদ্যালয়ে নামভর্তি করে সংগীতে মনোযোগ দিয়েছিলেন। পণ্ডিত দয়াল চন্দ্র সূত্রধারের তত্বাবধানে তিনি বরগীতের শিক্ষা আরম্ভ করেন। ১৯৬১ সনে অনুষ্ঠিত হওয়া আন্তঃমহাবিদ্যালয় যুব মহোৎসবে রামেশ্বর পাঠকে বরগীত, আধুনিক গীত, গজল ও ভজনে প্রথম স্থান প্রাপ্ত করেছিল। ১৯৬৩ সনে তিনি গুয়াহাটি আর্য কলেজে শিক্ষকতা করেছিলেন।  সংগীত জীবন শিক্ষকের পদে থাকার সময় তিনি ও ছাত্র ও অন্যান্য শিক্ষকের  মাঝে লোকগীত কণ্ঠশিল্পী রুপে জনপ্রিয় ছিলেন। সহকর্মী আফজল হুসেইনের অনুরোধে তিনি গুয়াহাটির অনাঁতর কেন্দ্রে অডিসনের ব্যবস্থা করে সংগীত জীবনের আরম্ভ করছিলেন। ১৯৭৪ সনে রামেশ্বর পাঠক বরপেটার ধনদা পাঠককে বিবাহ করেছিলেন। ধনদা পাঠক একজন সুকন্ঠকার ছিলেন। ধনদা পাঠক ও রামেশ্বর পাঠক যুগ্মভাবে লোকগীতে কন্ঠদান করে বিখ্যাত হয়েছিলেন। রামেশ্বর পাঠক অসম ছাড়াও মুম্বাই, কলকাতা, দিল্লী, বেঙ্গালুরু ও উড়িষ্যায় লোকগীত পরিবেশন করে জনপ্রীয় হয়েছিলেন।  তথ্যসূত্র  বিষয়শ্রেণী:১৯৩৮-এ জন্ম বিষয়শ্রেণী:২০১০-এ মৃত্যু বিষয়শ্রেণী:ভারতীয় পুরুষ লোক গায়ক বিষয়শ্রেণী:আসামের সঙ্গীতশিল্পী বিষয়শ্রেণী:অসমীয়া নেপথ্য সঙ্গীতশিল্পী বিষয়শ্রেণী:কামরূপ জেলার ব্যক্তি বিষয়শ্রেণী:২০শ শতাব্দীর ভারতীয় গায়ক বিষয়শ্রেণী:ভারতীয় নেপথ্য গায়ক বিষয়শ্রেণী:বড়পেটা জেলার ব্যক্তি বিষয়শ্রেণী:সংগীত নাটক অকাদেমি পুরস্কার প্রাপক
ডান|150px|link=পুষ্কর হ্রদ|alt=রাজস্থানের মানচিত্রে পুষ্কর হ্রদের অবস্থান পুষ্কর হ্রদ বা পুষ্কর সরোবর পশ্চিম ভারতের রাজস্থান রাজ্যের অজমের জেলার পুষ্কর শহরে অবস্থিত। এটি হিন্দুদের কাছে পবিত্র একটি হ্রদ। হিন্দুশাস্ত্রে এটিকে ‘তীর্থগুরু’ বা সকল তীর্থের মূর্তিরূপ বলে উল্লেখ করা হয়েছে। হিন্দু পুরাণ অনুযায়ী, এই তীর্থটি সৃষ্টির দেবতা ব্রহ্মার ক্ষেত্র। ব্রহ্মার প্রধান মন্দিরটি পুষ্করেই অবস্থিত। খ্রিস্টপূর্ব চতুর্থ শতাব্দীর মুদ্রাতেও পুষ্কর হ্রদের উল্লেখ পাওয়া যায়। সমগ্র পুষ্কর হ্রদটিকে ঘিরে বাহান্নটি স্নানের ঘাট রয়েছে। এখানে তীর্থযাত্রীরা দলে দলে পুণ্যস্নান করতে আসেন। কার্তিক মাসের পূর্ণিমা তিথিতে পুষ্করের মেলা উপলক্ষ্যে বিশেষ জনসমাগম ঘটে। হিন্দুরা বিশ্বাস করেন যে, এই হ্রদে স্নান করলে পাপ নাশ হয় ও চর্মরোগ দূর হয়। হ্রদ-সন্নিহিত অঞ্চলে পাঁচশোটিরও বেশি হিন্দু মন্দির অবস্থিত। বর্তমানকালে হ্রদের চারিদিকে পর্যটন কেন্দ্রের বিকাশ ও অরণ্যনিধনের ফলে হ্রদের পরিবেশের মারাত্মক ক্ষতিসাধিত হয়েছে। এর ফলে হ্রদের জল দূষিত হচ্ছে, জলস্তর নেমে যাচ্ছে এবং মাছের সংখ্যা কমে যাচ্ছে। হ্রদটি সংরক্ষণ করতে বর্তমানে সরকার পলি পরিষ্কার, কচুরিপানা পরিষ্কার, জল সংশোধন, বনসৃজন এবং সেই সঙ্গে গণসচেতনতা বৃদ্ধিরও প্রকল্প গ্রহণ করেছে। (বাকি অংশ পড়ুন...)
অ্যাল্লোসরাস ) হচ্ছে বৃহদাকৃতির থেরাপোড ডাইনোসরের একটি গণ যারা ১৫৫ থেকে ১৫০ মিলিয়ন বছর আগে বাস করতোTurner, C.E. and Peterson, F., (1999). "Biostratigraphy of dinosaurs in the Upper Jurassic Morrison Formation of the Western Interior, U.S.A." Pp. 77–114 in Gillette, D.D. (ed.), Vertebrate Paleontology in Utah. Utah Geological Survey Miscellaneous Publication 99-1.। অ্যাল্লোসরাস নামটির অর্থ অন্য গিরগিটি। এটা গ্রীক শব্দ থেকে /অ্যাল্লোস (ভিন্ন, অন্য) এবং /সরাস (লিজার্ড) থেকে এসেছে।   শারীরিক বৈশিষ্ট্য  এরা দ্রুত ও বড় প্রাণী ছিল। এদের হাতের নখ ছিল কিছু ধারালো, যা তারা ব্যবহার করে শিকার করত। তবে, এদের চোয়েল বেশি শক্ত ছিল না।   বর্ণনা  এরা বিশালাকারের থেরাপোড। ছোট ঘাড়ের উপর বিশাল আকারের মাথার খুলি, লম্বা লেজ এবং সংক্ষিপ্ত সামনের পা। আল্লোসরাস ফ্রাজিলিস, এই গণের সুবিদিত প্রজাতি, গড় দৈর্ঘ্য ৮.৫ মিটার। সব থেকে বড় আল্লোসরাসের নমুনার AMNH 680 এর দৈর্ঘ্য ৯.৭ মিটার এবং ওজন ২.৩ মেট্রিক টন। ১৯৭৬ সালে জেমস ম্যাডসন আল্লোসরাসের উপর মনোগ্রাফ থেকে এদের হাড়ের আকারের সীমার ধারণা দেন, হাড়ের সর্বোচ্চ সীমা ১২-১৩মিটার।   তথ্যসূত্র   বিষয়শ্রেণী:ডাইনোসর বিষয়শ্রেণী:শীর্ষ খাদ্যশিকারী প্রাণী
পি. আসায়ান হলেন তামিলনাড়ু বিধানসভার একজন সাবেক বিধায়ক। তিনি তিনবার তামিলনাড়ু বিধানসভায় দ্রাবিড় মুনেত্র কড়গমের টিকিটে ১৯৮৯ ও ১৯৯৬ সালে আন্দিপাত্তি বিধানসভা কেন্দ্রের বিধায়ক হিসেবে নির্বাচিত হয়েছিলেন।1989 Tamil Nadu Election Results, Election Commission of India  তথ্যসূত্র  বিষয়শ্রেণী:ভারতীয় রাজনীতিবিদ বিষয়শ্রেণী:দ্রাবিড় মুনেত্র কড়গমের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৫৭-এ জন্ম বিষয়শ্রেণী:তামিলনাড়ু বিধানসভার সদস্য ১৯৯৬-২০০১
গলগন্ড বা ঘ্যাগ (; , struma) হল থাইরয়েড গ্রন্থির একটি রোগ যার ফলে থাইরয়েড গ্রন্থি ফুলে গিয়ে গলা বা স্বরযন্ত্রে ফোলাভাব দেখা যায়।  গলগন্ড থাইরয়েডের সাথে যুক্ত থাকতে পারে যা একে সঠিকভাবে কাজ করতে দেয় না। এ রোগে তেমন কোন বেদনা থাকে না।  বিশ্বব্যাপী, গলগন্ডের ৯০% এরও বেশি ঘটনা আয়োডিনের অভাবের কারণে হয়ে থাকে।  শব্দটি ল্যাটিন গুটুরিয়া থেকে এসেছে, যার অর্থ গলা। বেশিরভাগ গলগন্ড ক্যান্সারযুক্ত নয় (সৌম্য), যদিও তারা সম্ভাব্য ক্ষতিকারক হতে পারে।   প্রকারভেদ  গলগন্ড ৩ প্রকারের হয়ে থাকেঃ ১) বাতজ গলগন্ড, ২) কফজ গলগন্ড এবং ৩) মেদজ গলগন্ড।   কারণ  গলগন্ড হওয়ার বিভিন্ন কারণে হতে পারে। আয়ুর্বেদ মতে, বায়ু কুপিত হয় এমন দ্রব্য বেশি খাওয়া, কফ কুপিত হয় এমন দ্রব্য বেশি খাওয়া এবং মেদ কুপিত হয় এমন দ্রব্য বেশি খাওয়া। এছাড়া বাতজ গলগন্ডের কারণে, অনিয়মিত আহার বিহার; মলমূত্রের বেগ ধারণ; অতি রাত্রি জাগা। কফজ গলগন্ডের কারণে, অতি নিদ্রা; অলসতা; অতি মিষ্টি দ্রব্য সেবন। মেদজ গলগন্ডের কারণে, অতি আহার; অতি মধুর যুক্ত দ্রব্য সেবন; অতি নিদ্রা জন্য হয়ে থাকে।  আধুনিক মতে, মূলত আয়োডিনের অভাবে হয়; বংশানুক্রমে হতে পারে; কোন কোন খাদ্য দ্রব্য যেমন বাঁধাকপি ব্যবহারের ফলে; যৌবনের শুরুতে স্ত্রীলোকের মধ্যে এ ব্যাধির আবির্ভাব হতে পারে।  লক্ষণ  থাম্ব|গলগন্ড রোগোর লক্ষণ আয়ুর্বেদ মতে, গলগন্ড অরুণ বর্ণ, কৃষ্ণ বর্ণ, কারও দেহের স্বাভাবিক বর্ণ বিশিষ্ট ও শীতল এবং তা চুলকাতে ইচ্ছা হয়; ভারযুক্ত, দুর্গন্ধযুক্ত ও বেদনাযুক্ত হয়; মুখ খুব বিরস থাকে; তালু ও গলদেশ কফলিপ্ত থাকে; গলার স্বরের অল্পতা জন্মায়। বাতজ গলগন্ডের লক্ষণঃ অরুণ বর্ণ, কৃষ্ণ বর্ণ, সূচী বেধবদ বেদনাযুক্ত ও কৃষ্ণ শিরা সমূহে ব্যাপ্ত হয় এবং রোগ বেড়ে গেলে তালু, গলার শোষ ও মুখের বিরস ভাব হয়। কফজ গলগন্ডের লক্ষণঃ ইহা কঠিন, যার যার দেহের রঙের মত, চুলকাতে ইচ্ছা হবে এবং রোগ বেড়ে গেলে মুখ মধুর আর তালু ও গলদেশ কফলিপ্ত থাকে। মেদজ গলগন্ডের লক্ষণঃ ইহা কঠিন, যার যার দেহের রঙের মত, চুলকাতে ইচ্ছা হবে; রোগ বেড়ে গেলে মুখ মধুর আর তালু ও গলদেশ কফলিপ্ত থাকে; দেহের ওজন কমলে ইহা কমে ও দেহের ওজন বাড়লে ইহা বাড়ে; রোগ বেড়ে গেলে গলায় শব্দ উৎপন্ন হয়।   চিকিৎসা সূত্র  বমন, রক্তমোক্ষণ, সামুদ্রিক দ্রব্য, কটু ও রুক্ষ দ্রব্য   চিকিৎসা   একক ভেষজ  কাঞ্চন, বরুন, অপরাজিতা, তিতলাউ, মুন্ডিরী এবং আয়োডিন যুক্ত লবণ।   যৌগিক ভেষজ  অমৃতাদ্য- ২/৩ বার গলায় মর্দন করতে হবে। সিন্দুরাদি তৈল- আক্রান্ত স্থানে ২/৩ বার মালিশ করতে হবে। শ্রী মহালক্ষী বিলাস- ২৫০ এমজি ২বার মধু ও পানের রস সেব্য। শ্লেষ্মা শৈলেন্দ্র রস- ১২৫ এমজি ২বার আদার রস সেব্য।   পথ্যাপথ্য   পথ্য  লঘু দ্রব্য, নরম চাউলের ভাত, ডালের যূষ, রুটি, কটু ও রুক্ষ দ্রব্য, খিচুড়ি।   অপথ্য  গুরুপাক দ্রব্য, শীতলদ্রব্য, দুধ, দধি, ছানা, চিনি, পিঠা, অম্ল ও মধুর দ্রব্য।   তথ্যসূত্র    বহিঃসংযোগ    National Health Service, UK  Network for Sustained Elimination of Iodine Deficiency  Network for Sustained Elimination of Iodine Deficiency—alternate site at Emory University's School of Public Health  A case  and photograph of a huge goitre from Photobucket.com and Doctorkhodadoust.net  বিষয়শ্রেণী:অন্তঃক্ষরা গ্রন্থির রোগ বিষয়শ্রেণী:থাইরয়েড বিষয়শ্রেণী:থাইরয়েড গ্রন্থির রোগ
শাজিয়া খুশক (, সিন্ধি: شازيه خشڪ) (জন্ম ১৯৭০ সালের ১৬ই সেপ্টেম্বরে জামশোরো) হলেন একজন পাকিস্তানি প্রাক্তন লোক গায়ক। তাঁর মাতৃভাষা কাশ্মীরী হলেও তিনি সিন্ধি, বেলুচি, সারাইকি, উর্দু, কাশ্মীরি, ব্রাহুই এবং পাঞ্জাবি ভাষায় গান গেয়েছেন। তবে তিনি সিন্ধি এবং বেলুচি এই দুটি বিশিষ্ট ভাষার গায়িকা হিসেবে বেশি জনপ্রিয় হয়েছিলেন।  জীবনী শাজিয়া খুশকের জন্ম জামশোরোতে। তাঁর বাবার নাম ফারুক আহমেদ মির্জা। তাঁর বাবা শিক্ষা বিভাগের সাথে যুক্ত এবং একটি কলেজে শিক্ষক ছিলেন। শাজিয়া ১৯৯০ সালে সিন্ধু বিশ্ববিদ্যালয় থেকে এমএ পাস করেন এবং সেখানে তিনি সিন্ধু বিশ্ববিদ্যালয়ের অধ্যাপক ওস্তাদ মুহাম্মদ ইব্রাহিম খুশক কে বিয়ে করেন। ছোটবেলা থেকেই তাঁর গানের প্রতি আগ্রহ ছিল। অধ্যয়নের সময়, তিনি সিন্ধু বিশ্ববিদ্যালয়ের সঙ্গীতানুষ্ঠানেও সঙ্গীত পরিবেশন করেছিলেন। আনুষ্ঠানিকভাবে তিনি সুলতানা সিদ্দিকীর প্রযোজনায় ১৯৯২ সালে পাকিস্তান টেলিভিশনে প্রথম সঙ্গীত পরিবেশন করেন। এর পেছনে ছিল তাঁর স্বামীর উৎসাহ। তাঁর সম্পর্কে শাজিয়া বলেন, "আমার স্বামী আমাকে প্রায়ই কণ্ঠের রানী বলে ডাকতেন"।  একই বছর, তিনি শাহ আবদুল লতিফ ভিটাইয়ের বার্ষিক উরসেও সঙ্গীত পরিবেশন করেছিলেন। তাঁকে পাকিস্তান টেলিভিশনে অভিনেত্রী হিসেবে অভিনয়ের প্রস্তাব দেওয়া হয়েছিল কিন্তু তিনি তা প্রত্যাখ্যান করেন।  তিনি সিন্ধি এবং বেলুচি এই দুটি বিশিষ্ট ভাষার গায়িকা হিসেবে জনপ্রিয় হয়েছিলেন। তাঁর প্রথম গান মারা উধেতা পাখিইয়ারা কাদি আও না মারে দেস '' তাঁর নামকে দেশব্যাপী জনপ্রিয় করে তুলেছে।   ঐতিহ্য শাজিয়া খুশক তাঁর কর্মজীবনে ৫০০টিরও বেশি গান পরিবেশন করেছেন এবং বিশ্বের ৪৫টি দেশে সঙ্গীত পরিবেশন করেছেন। তিনি আমেরিকা, কানাডা, অস্ট্রেলিয়া, জাপান, দুবাই, কাতার, সিঙ্গাপুর, হল্যান্ড, মালদ্বীপ, শ্রীলঙ্কা, ভারত এবং আরও অনেক দেশে গান গেয়েছেন। তাঁর বিখ্যাত গানগুলো হল: মাহি ইয়ার দি ঘরোলি (সচল সরমস্ত), তু দিলরি ইয়ার ধুতারি (তালিব উল মওলা), লাল মেরি পাত, হাসিনা পোপরি (শামশের উল হায়দারি) ঘুম চরখড়ি (শাহ হোসেন মধু লাল) এবং দাম মস্ত কালান্দর। তিনি নিজের বাড়িতে সঙ্গীত গ্রন্থাগার স্থাপন করেছেন যেখানে তিনি বিভিন্ন সঙ্গীতজ্ঞদের অডিও এবং ভিডিও ক্যাসেট স্থাপন করেছেন। অবসর সময়ে তিনি কিছু কবিতাও লেখেন।  করাচিতে ইউএস কনস্যুলেট জেনারেল শাজিয়াকে 'শুভেচ্ছা দূত' হিসেবে নির্বাচিত করেছিলেন।  জামশোরোর সিন্ধু বিশ্ববিদ্যালয় তাঁকে 'সুফিবাদ - লোকসংগীত'-এর জন্য একটি সম্মানসূচক ফেলোশিপ প্রদান করে। তিনি উজবেকিস্তান সরকারের কাছ থেকে 'রাষ্ট্রপতি পুরস্কার' পেয়েছেন।  পুরস্কার   শাজিয়া খুশক সিন্ধু বিশ্ববিদ্যালয় থেকে সুফিবাদ এবং লোকসংগীতে সম্মানসূচক ফেলোশিপ পেয়েছিলেন।  উজবেকিস্তান সরকার তার গানের প্রশংসায় তাকে রাষ্ট্রপতি পুরস্কার প্রদান করে।   সঙ্গীতজগত ত্যাগ  ২০১৯ সালে, শাজিয়া খুশক ঘোষণা করেছেন যে তিনি সঙ্গীত জগত থেকে সরে যাবার সিদ্ধান্ত নিয়েছেন, এবং বাকি জীবন ইসলামের সেবায় নির্বাহ করবেন। শাজিয়া নিজেই একটি সাক্ষাৎকারের সময় ঘোষণা করেছিলেন যে তিনি বিভিন্ন দেশ থেকে গান গাওয়ার জন্য অনেক প্রস্তাব পেয়েছিলেন কিন্তু নিজের ধর্মীয় বাধ্যবাধকতার কারণে তিনি সব প্রত্যাখ্যান করেছিলেন।  গান তাঁর বিখ্যাত কিছু গান:  রুবারো-ই-ইয়ার  তেরা নাম লিয়া  লাল মেরি পাত রাখিও لعل میری پت رکھیو  নিয়ানি নিমানি মেধা রঞ্জনা میڈھا رانجھنا  মাদা উদথা পাখি কে আও না মারে দেশ  আলে মুহিঞ্জা মারাওরা   আরও দেখুন   সিন্ধি সঙ্গীত  সিন্ধি গায়কদের তালিকা   তথ্যসূত্র   বিষয়শ্রেণী:সিন্ধি ব্যক্তি বিষয়শ্রেণী:পাকিস্তানি লোকসঙ্গীত শিল্পী বিষয়শ্রেণী:১৯৭০-এ জন্ম বিষয়শ্রেণী:জীবিত ব্যক্তি বিষয়শ্রেণী:পাঞ্জাবি সঙ্গীতশিল্পী বিষয়শ্রেণী:সিন্ধুর সঙ্গীতশিল্পী বিষয়শ্রেণী:পাকিস্তানি মুসলিম
ডবল ডেকার এক্সপ্রেস হচ্ছে ভারতীয় রেল দ্বারা পরিচালিত রেল যাত্রীদের জন্য দোতলা আসন ব্যবস্থা বিশিষ্ট একধরনের এক্সপ্রেস ট্রেন। আগে এই ট্রেনগুলি ছোট রুটে সাধারণ চেয়ার কার কামরার থেকে বেশিজন ব্যক্তিদের জন্য চালু করা হয়েছিল। বর্তমান এসি ডবল ডেকার এক্সপ্রেস ট্রেনে কাপুরথালার রেল কোচ ফ্যাক্টরিতে নির্মিত মরিচাবিহীন ইস্পাতের এলএইচবি কোচ ব্যবহার করা হয়। এধরনের প্রথম ডবল দেওয়ার এক্সপ্রেস হলো হাওড়া–ধানবাদ ডবল ডেকার এক্সপ্রেস।  ২০১৮ সালে ভারতীয় রেল এক নতুন ধরনের দোতলা এক্সপ্রেস ট্রেন চালু করেছিল, যার নাম উদয় এক্সপ্রেস। , দুটি উদয় এক্সপ্রেস পরিচালিত হয়, বেঙ্গালুরু–কোয়েম্বাটুর উদয় এক্সপ্রেস ও বিশাখাপত্তনম–বিজয়ওয়াড়া উদয় এক্সপ্রেস।  এসি ডবল দেওয়ার এক্সপ্রেস এসি ডবল ডেকার এক্সপ্রেস ট্রেনের আসনসংখ্যা ১২০।  বর্তমান পরিষেবা গাড়ি সংখ্যানামদুরত্ব ১২৯৩১/১২৯৩২  মুম্বই সেন্ট্রাল–আহমেদাবাদ ডবল ডেকার এক্সপ্রেস  ৪৯১ কিমি ২২৬২৫/২২৬২৬  চেন্নাই–বেঙ্গালুরু ডবল ডেকার এক্সপ্রেস  ৩৫৯ কিমি ১২৫৮৩/১২৫৮৪  লখনউ জংশন–আনন্দ বিহার টার্মিনাল ডবল ডেকার এক্সপ্রেস  ৪৭৯ কিমি ১২৯৮৫/১২৯৮৬  জয়পুর–দিল্লি সরাই রোহিল্লা ডবল ডেকার এক্সপ্রেস  ৩০৪ কিমি ২২৭০৭/২২৭০৮  বিশাখাপত্তনম–তিরুপতি ডবল ডেকার এক্সপ্রেস  ৭৬১ কিমি  প্রাক্তন পরিষেবা গাড়ি সংখ্যানামদুরত্ব ১১০৮৫/১১০৮৬ও১১০৯৯/১১১১০০  লোকমান্য তিলক টার্মিনাস–মড়গাঁও ডবল ডেকার এক্সপ্রেস  ৫৯২ কিমি ২২১৮৫/২২১৮৬  ভোপাল–ইন্দোর ডবল ডেকার এক্সপ্রেস  ২৬৩ কিমি ২২১১৭/২২১১৮  গুন্টুর–কাচেগুড়া ডবল ডেকার এক্সপ্রেস  ২৮৭ কিমি ২২১৮৩/২২১৮৪  হাবিবগঞ্জ–ইন্দোর ডবল ডেকার এক্সপ্রেস  ২৫৯ কিমি ১২৩৮৫/১২৩৮৬  হাওড়া–ধানবাদ ডবল ডেকার এক্সপ্রেস  ২৬৩ কিমি ২২১০৯/২২১১০  কাচেগুড়া–তিরুপতি ডবল ডেকার এক্সপ্রেস  ৬৩৬ কিমি  তথ্যসূত্র  বহিঃসংযোগ  বিষয়শ্রেণী:ভারতের এক্সপ্রেস ট্রেন
thumb|right|প্রাচীন পারস্য সাম্রাজ্য ও জরথুস্ত্রীয়বাদের প্রতীক ফরুহার  ...১৮৬৭ সালে স্বাক্ষরিত আলাস্কা ক্রয় চুক্তির মাধ্যমে তৎকালীন রুশ সাম্রাজ্য মাত্র ৭২ লক্ষ মার্কিন ডলারের বিনিময়ে আলাস্কাকে যুক্তরাষ্ট্রের কাছে বিক্রি করে দেয়?  ... লোরেন-স্যান্ডুস্কি উভয়ই ছিল মারাত্মক টর্নেডো এবং ওহাইও ইতিহাসের সবচেয়ে মারাত্মক টর্নেডো প্রাদুর্ভাবের অংশ?  ...যে মাদাগাস্কার এবং মোজাম্বিকে ঘূর্ণিঝড় জোকওয়ে ১৬ জনকে হত্যা করেছে, কমপক্ষে ৫৫৪০০ জনকে গৃহহীন করেছে এবং প্রায় ১০০০০ ঘরবাড়ি ধ্বংস করেছে?  ... ক্লিওপেট্রার প্রাসাদ খুঁজতে ভূ-পদার্থবিজ্ঞানের ভৌত পদ্ধতি ব্যবহার করা হয়েছে?  ...যে, জরাথুস্ট্র ধর্মের উৎপত্তিস্থল ইরান হলেও গোটা বিশ্বের মধ্যে সবচেয়ে বেশি জরাথুস্ট্র ধর্মাবলম্বী ভারতে বসবাস করে?
পঞ্চানন কর্মকার (মল্লিক) (মৃত্যু: ১৮০৪ খ্রিস্টাব্দ) ছিলেন বাংলা মুদ্রণাক্ষরের স্রষ্টা ও মুদ্রণশিল্পের প্রযুক্তিবিদ। তিনি শ্রীরামপুরে বসবাস করতেন। তিনি চার্লস উইলকিন্সকে প্রথম বাংলা মুদ্রণকাজে সহায়তা করেন। তাঁর আবিষ্কৃত কাষ্ঠনির্মিত বাংলা বর্ণ এবং মুদ্রণাক্ষর ঈশ্বরচন্দ্র বিদ্যাসাগরের সহজ সংস্করণ প্রস্তাব করার আগপর্যন্ত ব্যবহৃত হয়েছিল। কর্মকার বাংলা ছাড়াও আরবি, ফার্সি, মারাঠি, তেলুগু, বর্মী ও চীনাসহ ১৪টি ভাষার মুদ্রণশিল্পে উন্নয়ন করেন।  জন্ম  পঞ্চানন কর্মকার জন্মগ্রহণ করেন হুগলি জেলার ত্রিবেণীতে। তাঁর পূর্বপুরুষ পেশায় ছিলেন কর্মকার বা লৌহজীবী। কিন্তু বেশ কয়েক পুরুষ আগে তাঁরা ছিলেন লিপিকার। তাম্রপটে, অস্ত্রশস্ত্রে অলঙ্করণ বা নামাঙ্কনের কাজে তাঁরা ছিলেন অত্যন্ত দক্ষ। তাঁর চরিত্রেও পূর্বপুরুষদের এই শিল্পবৃত্তির গুণপনার প্রকাশ ঘটে। তাঁর পূর্বসূরিরা প্রথমে ছিলেন হুগলি জেলার জিরাটের অধিবাসী, পরে ত্রিবেণীতে বসবাস শুরু করেন।   কর্মজীবন  থাম্ব|আ গ্রামার অব দ্য বেঙ্গল ল্যাঙ্গুয়েজ, ন্যাথানিয়েল ব্র্যাসি হ্যালহেড কর্তৃক ১৭৭৮ সালে ইংরেজি ভাষায় রচিত আধুনিক বাংলা ব্যাকরণ বইয়ের প্রথম মুদ্রিত পৃষ্ঠার স্ক্যানিং চিত্র। ১৭৭৮ খ্রিস্টাব্দে চার্লস উইলকিন্স যখন হুগলিতে ন্যাথানিয়েল ব্র্যাসি হ্যালহেডের লেখা 'অ্যা গ্রামার অব দ্য বেঙ্গলি ল্যাঙ্গুয়েজ' বইটি মুদ্রণের উদ্যোগ গ্রহণ করেন, তখন পঞ্চাননবাবু তাঁর প্রযুক্তিজ্ঞান নিয়ে বাংলা হরফ প্রস্তুতের কাজে উইলকিন্সকে সাহায্য করতে এগিয়ে আসেন। বইটির মুদ্রণে ছেনিকাটা, ঢালাই করা চলনশীল বা বিচল যে ধাতব হরফ ব্যবহার করা হয়, তা উইলকিন্স এবং পঞ্চাননবাবুর যৌথ প্রচেষ্টায় সম্ভব হয়েছিল। ১৭৭৯ খ্রিস্টাব্দে তদানীন্তন গভর্নর জেনারেল ওয়ারেন হেস্টিংসের উৎসাহে উইলকিন্সের পরিচালনাধীনে কলকাতায় ইস্ট ইন্ডিয়া কোম্পানির ছাপাখানায় তিনি কাজ শুরু করেন। ১৭৮৫ খ্রিস্টাব্দে পুরোদমে এই সরকারি ছাপাখানা চালু ছিল; পঞ্চাননবাবু সেখানে কাজ করতেন। হরফ নির্মাণের কলাকৌশল তিনি উত্তমরূপে আয়ত্ত করেছিলেন। ১৭৯৯ খ্রিস্টাব্দ নাগাদ উইলিয়াম কেরির সঙ্গে তাঁর যোগাযোগ হয় এবং সে বছরই তিনি কেরি সাহেবের উদ্যোগে শ্রীরামপুর মিশন প্রেসে যোগদান করেন। একটি পুরোনো মেশিন নিয়ে এই প্রেসের কাজ শুরু হয়। কিন্তু পঞ্চাননবাবুর মেধা, অক্লান্ত পরিশ্রম ও ঐকান্তিক প্রচেষ্টায় অল্প দিনের মধ্যে এটি এশিয়ার বৃহত্তম অক্ষর তৈরির কারখানা অর্থ্যাৎ টাইপ ফাউন্ড্রিতে পরিণত হয়।  ১৮০১ খ্রিস্টাব্দে তাঁর তৈরি হরফে বাংলায় কেরির করা বাইবেলের নূতন নিয়মের অনুবাদ ছাপা হয়। ১৮০৩ খ্রিস্টাব্দে তিনিই প্রথম ভারতবর্ষে দেবনাগরী ভাষায় হরফ নির্মাণ করেন। কেরির সংস্কৃত ব্যাকরণ মুদ্রণের জন্য তিনি দেবনাগরী ভাষায় হরফ তৈরি করেন। পরে তিনি আরো ছোটো ও সুন্দর এক স্পষ্ট বাংলা হরফের নকশা তৈরি করেন। বাংলা মুদ্রণশিল্পে পঞ্চানন কর্মকারের তৈরি হরফের নকশা দীর্ঘকাল ধরে প্রচলিত ছিল। বাংলা ভাষায় ছাপার ইতিহাসে প্রথম চলনসই বাংলা ও সংস্কৃত অক্ষরের ছাঁচ তৈরির অগ্রদূত হিসেবে পঞ্চানন কর্মকারের নাম স্বর্ণাক্ষরে লেখা থাকবে।  পঞ্চাননবাবু তাঁর জামাতা মনোহর কর্মকারকে সযত্নে তাঁর সমস্ত জ্ঞান ও কলাকৌশল শিখিয়ে যান; মনোহর কর্মকার পরিশ্রম, সাধনা ও মেধা পাথেয় করে আরবি, ফারসি, গুরুমুখি, মারাঠি, তেলুগু, বর্মি, চীনা প্রভৃতি অন্তত চোদ্দোটি বিভিন্ন ভাষার হরফ তৈরি করতে সক্ষম হয়েছিলেন।   মৃত্যু  চলনযোগ্য বাংলা ও সংস্কৃত হরফ তৈরির প্রথম শিল্পী পঞ্চানন কর্মকার ১৮০৪ খ্রিস্টাব্দে শেষ নিশ্বাস ত্যাগ করেন।   তথ্যসূত্র   বিষয়শ্রেণী:১৮০৪-এ মৃত্যু বিষয়শ্রেণী:হুগলি জেলার ব্যক্তি বিষয়শ্রেণী:বাঙালি প্রযুক্তিবিদ বিষয়শ্রেণী:পশ্চিমবঙ্গের শিল্পী বিষয়শ্রেণী:১৯শ শতাব্দীর ভারতীয় উদ্ভাবক
লেভান্তে ইউনিয়ন দেপোর্তিভা (, ; সাধারণত লেভান্তে ইউডি অথবা শুধুমাত্র লেভান্তে নামে পরিচিত) হচ্ছে ভালেনসিয়া ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লীগ লা লিগায় খেলে। এই ক্লাবটি ১৯০৯ সালের ৯ই সেপ্টেম্বর তারিখে প্রতিষ্ঠিত হয়েছে।La nostra història, el nostre orgullEl Levante cumple cien años লেভান্তে তাদের সকল হোম ম্যাচ ভালেনসিয়ার সিউতাত দে ভালেনসিয়াে খেলে থাকে; যার ধারণক্ষমতা হচ্ছে ২৬,৩৫৪। বর্তমানে এই ক্লাবের ম্যানেজারের দায়িত্ব পালন করছেন পাকো লোপেস এবং সভাপতির দায়িত্ব পালন করছেন কিকো কাতালান। স্পেনীয় মধ্যমাঠের খেলোয়াড় হোসে লুইস মোরালেস নোগালেস এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, লেভান্তে এপর্যন্ত ৪টি শিরোপা জয়লাভ করেছে; যার মধ্যে ১টি কোপা দে লা এস্পানিয়া লিব্রে শিরোপা, ১টি সেহুন্দা ডিভিশন, ১টি সেহুন্দা ডিভিশন বি এবং ১টি তেরসেরা ডিভিশন শিরোপা রয়েছে।  অর্জন ঘরোয়া কোপা দেল রে সেমি ফাইনাল (১): ১৯৩৫ কোপা দে লা এস্পানিয়া লিব্রে চ্যাম্পিয়ন: ১৯৩৭ সেহুন্দা ডিভিশন চ্যাম্পিয়ন: ২০০৩–০৪, ২০১৬–১৭ সেহুন্দা ডিভিশন বি চ্যাম্পিয়ন: ১৯৭৮–৭৯, ১৯৮৮–৮৯, ১৯৯৪–৯৫, ১৯৯৫–৯৬, ১৯৯৮–৯৯ তেরসেরা ডিভিশন চ্যাম্পিয়ন: ১৯৩১–৩২, ১৯৪৩–৪৪, ১৯৪৫–৪৬, ১৯৫৩–৫৪, ১৯৫৫–৫৬, ১৯৭২–৭৩, ১৯৭৫–৭৬  আঞ্চলিক কাম্পেওনাতো দে ভালেনসিয়া চ্যাম্পিয়ন: ১৯২৭–২৮ কাম্পেওনাতো লেভান্তে-সুর চ্যাম্পিয়ন: ১৯৩৪–৩৫  আরও দেখুন আতলেতিকো লেভান্তে ইউনিয়ন দেপোর্তিভা, লেভান্তে ইউনিয়ন দেপোর্তিভার সংরক্ষিত দল স্পেনীয় লীগের চূড়ান্ত পয়েন্ট টেবিল  তথ্যসূত্র  বহিঃসংযোগ      লা লিগা লেভান্তে ইউনিয়ন দেপোর্তিভা ১৯০৯ ফরেভার  উয়েফায় লেভান্তে ইউনিয়ন দেপোর্তিভা   বিষয়শ্রেণী:লেভান্তে ইউনিয়ন দেপোর্তিভা বিষয়শ্রেণী:লা লিগার ক্লাব বিষয়শ্রেণী:স্পেনের ফুটবল ক্লাব বিষয়শ্রেণী:১৯০৯-এ স্পেনে প্রতিষ্ঠিত বিষয়শ্রেণী:১৯০৯-এ প্রতিষ্ঠিত ফুটবল ক্লাব
thumb|হিন্দু নবগ্রহ দেবতা মঙ্গল। মঙ্গলবার নামটি এঁরই নামাঙ্কিত। মঙ্গলবার () হল সপ্তাহের একটি বার। এটি সোমবারের পরে ও বুধবারের আগে অবস্থান করে। আন্তর্জাতিক মান অনুসারে একটি সপ্তাহের তৃতীয় দিন। ভারতেও ও বাংলাদেশে একটি সপ্তাহের তৃতীয় দিন হিসেবে গণ্য হয়। বাংলা 'মঙ্গলবার' নামটি হিন্দু নবগ্রহ দেবতা মঙ্গলের নামাঙ্কিত।  হিন্দুধর্মের শাক্ত সম্প্রদায়ের কাছে মঙ্গলবার দিনটি বিশেষ পবিত্র। এই দিনটি কালী ও দুর্গার বিশেষ পূজা হয়। খ্রিস্টধর্মের ইস্টার্ন অর্থোডক্স চার্চ এই দিনটিকে সেন্ট জন দ্য ব্যাপ্টিস্টের দিন হিসেবে পালন করে।   জ্যোতির্বিদ্যায়  জ্যোতির্বিদ্যা চর্চায় মঙ্গলবার মঙ্গল গ্রহের সাথে সংযুক্ত এবং এটি প্রকাশ করা হয় ♂ প্রতীক দ্বারা।   তথ্যসূত্র  টীকা  উৎস  Grimm, Jacob. 1875–78. Deutsche Mythologie.  Fourth ed., curated by Elard Hugo Meyer,  3 vols. Berlin: F. Dümmler. Reprinted Darmstadt: Wissenschaftliche Buchgesellschaft, 1965.   বহিঃসংযোগ       বিষয়শ্রেণী:সপ্তাহের দিন বিষয়শ্রেণী:মঙ্গলবার
thumb|right|টনি খান টনি আলাল করিম খান, যিনি সাধারণত টনি খান নামে পরিচিত, বাংলাদেশের একজন বিশিষ্ট শেফ ও হোটেলিয়ান। তিনি আমেরিকান কারি অ্যাওয়ার্ড-এর সেরা শেফের আজীবন সম্মাননা পেয়েছেন। এবং তিনি টনিস প্যালেস গেস্ট হাউজ ও টনি খান হোটেল ম্যানেজমেন্ট ইনস্টিটিউট-এর মালিক ও প্রতিষ্ঠাতা।   কর্মজীবন  টনি করিম খানের কর্মজীবন শুরু হয় ১৯৮২ সালে, যখন তিনি অস্ট্রেলিয়ার শেরাটন আয়ার্স রক হোটেলে শু শেফ হিসেবে নিযুক্ত হন। পরবর্তীকালে তিনি বিশ্বের বিভিন্ন দেশে খ্যাতনামা হোটেল ও রিসোর্টে উচ্চ পদে কাজ করেন। তিনি যুক্তরাষ্ট্রের কার্নিভাল ক্রুজ লাইন-এর নির্বাহী শেফ, সৌদি আরবের হায়াত রিজেন্সি এবং ইন্টার কন্টিনেন্টাল হোটেল-এর প্রধান নির্বাহী শেফ হিসেবে দায়িত্ব পালন করেন। ২০০৬ সালে তিনি বাংলাদেশে ফিরে আসেন এবং রেডিসন ব্লু ওয়াটার গার্ডেন, ঢাকা-তে নির্বাহী শেফ হিসেবে যোগ দেন। ২০০৯ সালে তিনি দি ওয়েস্টিন ঢাকা-তে  ও পানীয় পরিচালক ও নির্বাহী শেফ হিসেবে কাজ শুরু করেন। তাঁর নেতৃত্বে এই হোটেলগুলোতে আন্তর্জাতিক মানের খাবার পরিবেশনার মান উল্লেখযোগ্যভাবে উন্নত হয়। ২০১৩ সাল থেকে তিনি সিলেটের গ্র্যান্ড সুলতান টি রিসোর্ট এবং গল্ফ, শ্রীমঙ্গল-এর ব্যবস্থাপক, খাদ্য ও পানীয় পরিচালক এবং নির্বাহী শেফ হিসেবে দায়িত্ব পালন করছেন। এই রিসোর্টের উন্নয়নে তাঁর ভূমিকা ব্যাপকভাবে প্রশংসিত হয়েছে। পেশাগত জীবনে তিনি ইন্টারন্যাশনাল কুলিনারি ফেডারেশন, বাংলাদেশ শেফ এসোসিয়েশন, এবং শেফ অ্যাসোসিয়েশন অফ পাকিস্তান-এর সঙ্গেও যুক্ত। তিনি প্রশিক্ষক, পরামর্শক এবং বিচারক হিসেবেও আন্তর্জাতিক নানা প্রতিযোগিতায় অংশ নিয়েছেন। এছাড়াও তিনি সেফ ডেভেলপমেন্ট সোসাইটি-এর সভাপতি।   শিক্ষাজীবন  খান বাংলাদেশের খুলনায় জন্মগ্রহণ করেন এবং খুলনা জিলা স্কুল থেকে ১৯৭৫ সালে প্রাথমিক ও মাধ্যমিক শিক্ষাজীবন সম্পূর্ণ করেন। এরপর তিনি সরকারি শহীদ সোহরাওয়ার্দী কলেজ, ঢাকা-তেই কলেজ পর্যায়ের পড়াশোনা ১৯৭৭ পর্যন্ত অব্যাহত রাখেন। তারপর পেশাগত প্রশিক্ষণের উদ্দেশ্যে তিনি সিঙ্গাপুর যান, যেখানে তিনি একজন প্রশিক্ষণ শেফ হিসেবে প্রশিক্ষণ গ্রহণ করেন মার্সিলিং মাধ্যমিক বিদ্যালয়, সিঙ্গাপুর থেকে অর্থনীতি-তে মেজর করে ১৯৭৮ সালে কলেজ শিক্ষা সমাপ্ত করেন। পরে ১৯৯৮ সালে রয়্যাল মেলবোর্ন ইনস্টিটিউট অফ টেকনোলজি (আরএমআইটি) থেকে হ্যাজার্ড ক্রিটিক্যাল কন্ট্রোল পয়েন্ট (সিসিপি) বিষয়ে পেশাগত প্রশিক্ষণ সম্পন্ন করেন, যা খাদ্য নিরাপত্তা ও স্বাস্থ্যবিধি সংক্রান্ত একটি আন্তর্জাতিকভাবে স্বীকৃত ব্যবস্থাপনা পদ্ধতি।   পুরস্কার ও সম্মাননা    “বিশ্বের শীর্ষ ১০ শেফ” হিসেবে চিকিৎসা পেয়েছিলেন ১৯৯৮ সালে, যা তাঁর আন্তর্জাতিক কুলিনারি প্রতিভার স্বীকৃতি হিসেবে বিবেচিত হয়।   ২০২০ সালের লন্ডনের হাউস অব কমন্স‑এ Asian Restaurant Awards এবং Asian Curry Awards‑এর উদ্বোধনী অনুষ্ঠানে তাঁকে Special Recognition Award প্রদান করা হয়।  ২৪ মে ২০২৫ সালে, যুক্তরাষ্ট্রে প্রথমবারের মতো আয়োজন হওয়া “American Curry Awards” অনুষ্ঠানে ট্রেস্টন অব দ্য পার্ক, নিউ ইয়র্কে তাকে আজীবন সম্মাননা (Lifetime Achievement Award) দেওয়া হয়।   তথ্যসূত্র
বড় খোঁপাডুবুরি (Podiceps cristatus) হলো জলবাসী পাখির খোঁপাডুবুরি পরিবারের সদস্য যারা দীর্ঘকালীন সঙ্গম প্রদর্শনের জন্য খ্যাত। এর বৈজ্ঞানিক নামটি লাতিন থেকে এসেছে: পডিসিপস গণের নাম এসেছে  থেকে এবং ক্রিস্ট্যাটাস হলো এদের প্রজাতিগত নাম যার অর্থ "ঝুঁটিওয়ালা"।   বর্ণনা  বড় খোঁপাডুবুরি হলো খোঁপাডুবুরি বা গ্রীব পরিবারের বৃহত্তম সদস্য যেটি প্রাচীন বিশ্বে পাওয়া যায়, আমেরিকায় এর কিছু বৃহৎ প্রজাতি বাস করে। এরা সাধারণত  লম্বা হয়,  উইংস্প্যান এবং  ওজন বিশিষ্ট।  তরুণ বড় খোঁপাডুবুরিরা স্বতন্ত্র কারণ তাদের মাথা কালো এবং সাদা রঙের ডোরাকাটা। কিন্তু প্রাপ্তবয়স্ক হয়ে উঠলে এই চিহ্নগুলো মুছে যায়।   আবাসস্থল   left|upright|thumb| জার্মানির উইজবাডেন সংগ্রহশালায় সংগৃহীত বড় খোঁপাডুবুরির ডিম  বড় খোঁপাডুবুরি মিঠাপানির হ্রদে উদ্ভিজ্জ অঞ্চলে বড় খোঁপাডুবুরি বংশবৃদ্ধি করে থাকে। এর একটি উপ-প্রজাতি পি. সি.  ক্রিস্ট্যাটাস (P. c. cristatus) ইউরোপ এবং এশিয়া জুড়ে পাওয়া যায়। এটি এর পরিসরের মধ্য পশ্চিমের বাসিন্দা, তবে শীতল অঞ্চলগুলো থেকে স্থানান্তরিত হয়েছে।  বীথিকা   তথ্যসূত্র  বিষয়শ্রেণী:আফ্রিকার পাখি বিষয়শ্রেণী:ইউরেশিয়ার পাখি বিষয়শ্রেণী:ওশেনিয়ার পাখি বিষয়শ্রেণী:১৭৫৮-এ বর্ণিত পাখি বিষয়শ্রেণী:নেপালের পাখি বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
ব্যবহার This is used by Template:Chembox identifiers, part of Template:Chembox.  It takes a single parameter:  value = {{{SMILES|}}} This is displayed in the form of a .  If the user's browser supports JavaScript, the actual value is hidden until the user clocks on a [show] link.  (The reason for this is because the formula can be very long and contains no spaces, so browsers will make the infobox very wide trying to display it all on one line.)